**О б р а з л о ж е њ е**

 На предлог Већа Градске општине Црвени Крст бр. 359/2013-03 од 06.12.2013. године, Скупштина Градске општине Црвени Крст је на седници одржаној 13.12.2013. године донела Одлуку о организацији Управе Градске општине Црвени Крст бр. 404/2013-01 од 13.12.2013. године, а у складу са чланом 30. став 1. тачка 1. Статута Градске општине Црвени Крст („Службени лист Града Ниша“ број 123/2008).

Препоруку за измену Одлуке о организацији управе Градске општине Црвени Крст бр. 29/2009-01 од 24.02.2009. године („Службени лист Града Ниша“ бр. 17/2009) у смислу усаглашавања са чланом 56. Закона о локалној самоуправи („Службени гласник Републике Србије“, број 129/07) и чланом 67. Статута Града Ниша („Службени лист Града Ниша“, број 88/08) дала је Управна инспекција.

Наиме, чланом 56. Закона о локалној самоуправи („Службени гласник Републике Србије“, број 129/07) прописано је да начелник општинске управе може имати заменика који га замењује у случају његове одсутности и спречености да обавља своју дужност. Заменик начелника општинске управе се поставља на исти начин и под истим условима као начелник.

Чланом 67. Статута Града Ниша („Службени лист Града Ниша“, број 88/08) прописано је да начелник може имати заменика који га замењује у случају његове одсутности и спречености да обавља своју дужност, а што се уређује актом о организацији управе Градске општине.

Досадашњи назив “служба“ за унутрашњу организациону јединицу која врши послове Управе Градске општине Црвени Крст, се мења у назив „ одсек“.Ова промена је извршена у циљу усаглашавања правне регулативе са другим градским општинама Града Ниша.

 Извршена је промена у називу раније Службе за унапређење пољопривреде, туризма и заштиту животне средине у Одсек за привреду и локални развој. Ранији назив за постојећу службу није адекватан, јер је са формирањем **Управе за пољопривреду и развој села Града Ниша преузет део запослених у исту управу као и надлежности, па је на основу потреба,** а ради несметаног рада Градске општине Црвени Крст и извршавања радних задатака и обавеза, назив промењен у Одсек за привреду и локални развој.

Имајући у виду напред наведено, упућује се Одлука о организацији управе Градске општине Црвени Крст,надлежним органима у даљу процедуру, на давање сагласности, а у складу са чланом 88. Статута Града Ниша ("Службени лист Града Ниша" бр.88/08).

 Председник Скупштине

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Доц. др Мирослав Милутиновић